**«Ұстаздар-ұлы тұлғалар» Ұстаздар мейрамына арналған мерекелік шара**

**Мектептің ұстаздары жайлы аудио қосылып тұрады ( Ортаға жеті оқушы шығады қолдарында әріптері бар)**
***М — мейірімді***
***Ұ — ұлағатты***
***Ғ — ғазиз***
***А — ақылшы***
***Л — лайықты***
***І — іскер***
***М — маман мерекелеріңіз құтты болсын! (бәрі бірге)***

***Жүргізушілер ортаға шығады***

 **1- жүрг.** Дильназ, бүгін бізде үлкен мереке. Бүгін ұстаздар қауымының төл мерекесі. Олай болса бүгінгі күн ұстаздарға арналмақ. Ұстаз -ұлағатты есім. Күн сәулесі өмірге қандай жарық берсе, ұстаз есімі де шәкірттерге күндей жарық береді.

Ақырын жүріп анық бас.

Еңбегің кетпес далаға

Ұстаздық еткен жалықпас,

Үйретуден балаға, — деп Абай атамыз айтқандай, шәкірттерінің өзінен озғанын калаған ұстаздар қауымы, мерекелеріңіз құтты болсын!

**1-жүргіуші:** Сен қалай ойлайсың, Диас? Менің ойымша, кез-келген мұғалім ұстаз бола алмайды. Себебі ұстаздық-өнер, тағылымы терең өнер. Ал өнерлі болу кез-келген адамға қона бермейді. Олай болса, шын ұстаз болу үшін табиғи дарын ізгілікті ізденіс пен ерен еңбекке ұштастырылуы шарт. «Шәкіртсіз ұстаз тұл» деген сөз тегін айтылмаса керек.

 **Алдарыңызда талантты шәкірттеріңіз «Ұстазым менің» әнімен Тулебаев Диас**

 **2-жүрг.** Дильназ, екеуміз ұстаздар туралы нақыл сөздер айтып жарысып көрсек қайтеді?

 **1-жүргізуші:** Ал ендеше баста.

 **2-Жүргізуші:** «Ұстаз болу-өз уақытын аямау, өзгенің бақытын аялау»,

 **1-Жүргізуші:** «Ұстазға қарап шәкірт өседі»

 **2-Жүргізуші:** «Аспаз көрген ат таныр, ұстаз көрген хат таныр»

 **1-Жүргізуші:** «Ұстазыңды ұлы әкеңдей сыйла»

 **2-Жүргізуші:** «Ұстазы жақсының-ұстамы жақсы»

 **1-Жүргізуші**: Диас**, е**кеумізҰстаз туралы қанша мақтау сөз айтсақ та тауыса алмаспыз. Ендеше, қымбатты ұстаздар, шәкірттеріңіздің өздеріңізге арналған өлең-шумақтарына кезек берелік.

**( Бастауыш сынып оқушылар ұстаз туралы өлеңдері)**

**Ойын:**

**«Ұстазыңды тап». Ортаға 6 мұғалім шығады және 1 оқушы. Оқушының көзін байлап, аталған мұғалімд қолынан ұстап табу керек.**

**1 – жүргізуші:**

**Мұғалімдер кім болуды армандайды?**

Мұғалімдер әсте әртіс, жазушы, сот, бастық, сылақшы, майлаушы, немесе еден сыпырушы болуды армандамайды. Өйткені:

-Әр мұғалімнің жұмыс бөлмесі, отыратын жұмыс үстелі, қармағында 30-40 оқушысы бар, кішігірім бастық емес пе? Ашса алақанында, жұмса жұдырығында, — дегендей ұрыс, төбелес жөніндегі бала мен ата-ана дауын да бір өзі шешіп отырады.

-Әр мұғалім өз сабағының шебері және режиссері, көбінесе басты рөлде де өзі ойнайды. Әртіс демей көр, кәне. Көпшілік көрініске де өзі қатысады.

-Бір тыным жоқ. Кабинет тазалығы да өз мойнында. Демек, майлаушы да өзі, сылаушы да өзі. Безендіруші де өзі.

-Жазушыларға келер болсақ, тіпті кейбір жазушыларыңыз да, мұғалім құсап күнде жазуға отырмас.

-Соңғы кезде бухгалтер мен кассир де өздері.

Ұстаздарымыз сан алуан қосымша мамандықтар меңгеруде.

**Концерттік номерлер:**

1. 9 сынып «Егер мұғалім болмасаңыздар»
2. 5 – сынып «Орыс биі**»**
3. Бастауыш сынып КВН
4. 7,8 сынып тамаша
5. 3,2 сынып оқушылары би
6. 9 сынып «Емтихан» пародия
7. Хор «Ұстазым»

2 -жүргізуші:   Ұлылықтың ұйытқысынан жаралған,
        Өнегеңнен барлық шәкірт нәр алған.
        Шапағатты шуақ сепкен ұстаздар,
        Өздеріңмен бастау алар әр арман.

1-жүргізуші:   Ұстаз мейірімі-Ана мейірімі пара-пар,
        Тұла бойға қуат болып таралар.
        Көп жасаңдар, өмірге шуақ болып,
        Бас иеміз, ұлағатты ұстаздар!

1-2-жүргізушілер: Ұстаздар мерекесіне арналған мерекелік кешіміз мәресіне жетіп, сіздермен қоштасамыз.